## Cultura coordina en instal·lacions de Fira València prop de 50 restauradors en les labors de secatge i neteja d’obres de les localitats afectades per la riuada

*** Els treballs de recuperació inclouen, entre altres béns, llibres i documents pertanyents a arxius històrics de les localitats afectades per la riuada del passat 29 d’octubre**

La secretària autonòmica de Cultura, Pilar Tébar, s’ha desplaçat esta vesprada a Fira València, juntament amb la directora general de Patrimoni Cultural, Marta Alonso, a on es coordina el treball de prop de 50 experts en matèria de restauració i recuperació cultural. A la visita ha assistit també el ministre de Cultura, Ernest Urtasun.

En Fira València es troben treballant tots els restauradors de totes les especialitats de l’IVCR+i, els tècnics de la Direcció General de Cultura i del Servici d’Arxius de la Conselleria, tècnics de la Direcció General de Patrimoni Cultural, restauradors de l’Arxiu del Regne i 10 tècnics mobilitzats pel Ministeri de Cultura, a través del Pla nacional de gestió de riscos i emergències en patrimoni.

Els treballs de recuperació inclouen, entre altres béns, llibres i documents pertanyents a arxius històrics de les localitats afectades per la riuada del passat 29 d’octubre.

Fecha: 20/11/2024